J.M. Coetzee

John Maxwell Coetzee (født 1940) er en sørafrikansk forfatter, nå naturalisert australsk borger, bosatt i Sør-Australia. Coetzee ble som fjerde afrikaner og andre sørafrikaner (etter Nadine Gordimer) tildelt Nobelprisen i litteratur i 2003. Ut over sine romaner har han også utgitt vitenskapelige arbeider samt oversettelser.

 Liv og virke 
 Bakgrunn 
Faren var advokat og moren lærer. Slekten stammer fra tidlige nederlandske bosettere fra 1600-tatlet. Coetzee tilbragte sin oppvekt dels i Kappstaden, dels i Worcester i Western Cape-provinsen. Dette beskrives i hans delvis selvbiografiske roman Boyhood (1997).

Hans fikk sin middelskoleutdanning ved en katolsk skole i Rondebosch. Han studerte deretter ved universitetet i Cape Town (UCT), der han fikk grad i engelsk (1960) og matematikk (1961).

 Akademisk og litterær løpebane 
I begynnelsen av 1960-årene flyttet han til England, der han i en tid arbeidet som dataprogrammerer. Han tok en PhD-grad i litteratur ved University of Texas i Austin, hvorpå han underviste i engelsk på State University of New York i Buffalo inntil 1971.

Da hans søknad om permanent oppholdstillatelse i USA ble avslått, reiste han tilbake til Sør-Afrika og underviste i engelsk litteratur ved Cape Towns universitet mellom 1972 og 2000, de siste årene som såkalt Distinguished Professor. Mellom 1984 og 2003 underviste han ofte også i USA, ved State University of New York, Johns Hopkins University, Harvard University, Stanford University og University of Chicago. I 2002 flyttet han til Adelaide i Australia der han ble ansatt ved University of Adelaide. Han ble australsk borger i 2006.

I 2005 ble han hedret med den sørafrikanske Mapungubwe-ordenen i gull. I tillegg har han mottatt Bookerprisen to ganger (for The Life and Times of Michael K i 1983 og Disgrace i 1999).

 Litterære motiver 
Et motiv som går igjen i Coetzees skjønnlitterære bøker er hvordan det sørafrikanske apartheidsystemet skaper og befester sosiale og mentale mønstre hos folk. Varianter av dette tema er med i blant annet In the Heart of the Country, Disgrace og Age of Iron. En annen form for menneskeforakt speiler Coetzee i debutromanen Dusklands der Vietnamkrigen er et av emnene.

I The Lives of Animals er temaet dyrenes rettigheter. Coetzee lar her sin romanfigur Elizabeth Costello jamføre menneskets brutt mot dyrenes rettigheter med hitlertysklands forbrytelser mot menneskeheten i tilintetgjørelsesleirene under andre verdenskrig. I den neste boken, Elizabeth Costello, finnes også dette motiv aktuelt, men her dominerer et annet tema, nemlig om forfatterskapets dypere mening og forfatterens ansvar i sitt virke.

Coetzee beveger seg mellom forskjellige sjangere. Foruten romaner skriver han også kritikk og essayer. Hans skjønnlitterære bøker er imidlertid ikke alltid så lette å sjangerbestemme.  Romanene Boyhood og Youth er lett forkledte selvbiografier mens en «roman» som The Lives of Animals inneholder to lengre forelesninger om dyrerett med en sammenholdende rammefortelling om foreleseren. Dessuten består andre halvdel av boken av kommentarer til innholdet, skrevet av forskere innen forskjellige områder som litteraturviteren Marjorie Garber og filosofen Peter Singer.

 Annet 
På forespørsel fra BBC om hvordan han ønsker at de skal uttale navnet hans, svarte han skriftlig: kuut-SEE (IPA: /kʊtˈsiː/).

 Bibliografi 
+Romaner, noveller og brevEngelsk tittelÅrNorsk tittelÅrOversetterForlagISBNSjangerDusklands1974Skumringsland2007Mona LangeCappelenISBN 978-82-02-24338-8RomanIn the Heart of the Country1976I det mørke landet1985Aud GreiffCappelenISBN 82-02-09845-9RomanWaiting for the Barbarians1980Før barbarene kommer1983Aud GreiffCappelenISBN 82-02-09596-4RomanLife & Times of Michael K 1983Michael K.- hans liv og tid2003Aud GreiffCappelenISBN 82-02-23443-3RomanFoe1986Foe1987Aud GreiffCappelenISBN 82-02-11085-8RomanAge of Iron1990Jernalder1991Aud GreiffCappelenISBN 82-02-12866-8RomanThe Master of Petersburg1994Mesteren fra Petersburg1995Aud GreiffCappelenISBN 82-02-14709-3RomanBoyhood1997Barndom2002Aud GreiffCappelenISBN 82-02-20730-4Selvbiografisk romanDisgrace1999Vanære2000Aud GreiffCappelenISBN 82-02-14709-3RomanYouth2002Ungdom2003Aud GreiffCappelenISBN 82-02-23286-4Selvbiografisk romanElizabeth Costello2003Elizabeth Costello: åtte leksjoner2004Aud GreiffCappelenISBN 82-02-23286-4RomanSlow Man2005Langsom mann2006Aud GreiffCappelenISBN 978-82-02-24923-6RomanDiary of a Bad Year2007Et dårlig år2008Mona LangeCappelen DammISBN 978-82-02-27453-5RomanSummertime 2009Sommer2010Mona LangeCappelen DammISBN 978-82-02-30707-3Selvbiografisk romanHere and Now: Letters 2008-2011 Brevkorrespondanse mellom John Maxwell Coetzee og Paul Auster.2012Her og nå: Brev 2008-20112013Mona Lange, Børge LundAschehoug, Cappelen DammISBN 978-82-03-21829-3BrevThe Childhood of Jesus2013Jesu barndom2014Mona LangeCappelen DammISBN 978-01-43-12576-1RomanThe Schooldays of Jesus2016Jesu skoledager2018Mona LangeCappelen DammISBN 978-82-02-55089-9RomanThe Death of Jesus2019Jesu død2021John Erik Bøe LindgrenCappelen DammISBN 978-82-02-65400-9RomanThe Pole Denne ble i enkelte land utgitt som "The Pole and Other Stories" som inkluderer fem andre noveller i tillegg til romanen "The Pole"2023Polakken2024John Erik Bøe LindgrenCappelen DammISBN 978--82-02-77077-8Roman
+Essay og sakprosa (ufullstendig, ikke oversatt til norsk)TittelUtgivelsesårSjangerISBNWhite Writing. On the Culture of Letters in South Africa1988Essay-samlingISBN 978-09-80-27000-6Doubling the Point: Essays and Interviews1992Samling med essays og intervjuerISBN 0-674-21518-4Giving Offense. Essays on Censorship1997Essay-samlingISBN 978-02-26-11176-6The Lives of Animals1999Kortroman, metafiksjonISBN 978-06-91-00443-3The Humanities in Africa2001SakprosaStranger Shores. Literary Essays 1986-19992002Essay-samling978-06-70-89982-1Inner Workings. Literary Essays 2000-20052007Essay-samlingISBN 978-06-70-03865-7Speaking in tongues I samarbeid med Mariana Dimópulos2025SakprosaISBN 978-17-87-30513-7

 Litteratur om forfatteren 
 Cornwell, Gareth: He and His Man (2004). Vitenskapelig artikkel Nobel Lecture 2003: He and His Man, Nobelprize.org Cornwell, Gareth (Mai 2007): «He and His Man: Allegory and Catachresis in J. M. Coetzee's Nobel Lecture» i: English in Africa, Vol. 34, No. 1, s. 97-114

 Priser og utmerkelser (utvalg) 
 1985 – Prix Femina Étranger for Life & Times of Michael K
 2003 - Nobelprisen i litteratur 

 Referanser 

 Eksterne lenker 




Kategori:Antiapartheid-aktivister
Kategori:Sørafrikanske forfattere
Kategori:Sørafrikanske nobelprisvinnere
Kategori:Engelskspråklige forfattere
Kategori:Nobelprisvinnere (litteratur)
Kategori:Personer fra Cape Town
Kategori:Sørafrikanske aktivister